Jekaterinburg

Jekaterinburg  (errusieraz Екатеринбу́рг) — 1924 eta 1991 bitartean Sverdlovsk (errusieraz Свердловск) deitua — Errusiako hiria da, herrialdearen erdi-mendebaldean dagoen Sverdlovsk oblastaren hiriburua izanik. Iset ibaiaren ertzean dago, Uralen ekialdeko isurialdean, Europa eta Asiaren arteko mugan. 2010ean 1.349.772 biztanle zituen eta Errusiako laugarren hiririk handiena zen.

Historia 
1721ean sortu zen, eta izena Petri Handia tsarraren emazte Katalinaren (Jekaterina) omenez jarri zioten. 1924 eta 1991 artean, Jakov Sverdlov errusiar iraultzailearen omenez eman zioten Sverdlovsk izena. 1918ko uztailean, boltxebikeek han fusilatu zituzten Nikolas II.a tsarra eta haren familia.

Geografia 
Ural mendien ekialdean dago, Iset ibaiaren haranean, Moskutik 1.667 km ekialdera.

Klima 
Jekaterinburgek klima kontinental hezea du, Dfb Köppen klima sailkapenaren arabera.

Gobernua 
Jekaterinburg Sverdlovsk oblasteko hiriburua da. Beste 29 landa-herrirekin batera osatzen du Jekaterinburg Hiria.

Ekonomia 
Ekonomia-jarduera nagusiak meatzaritza, industria siderurgikoak eta industria kimikoa dira. Garrantzi handiko kulturagunea da.

Garraioa 
Jekaterinburg Errusiako hirugarren garraio-gunerik garrantzitsuena da Mosku eta San Petersburgoren atzetik. Hirian 7 errepide federal gurutzatzen dira, 7 burdinbide nagusi daude (Transiberiarra, Transmongoliarra eta Transmantxuriarra tartean) eta herrialdeko 3. aireporturik garrantzitsuena bertan dago. Jekaterinburg-Koltsovo aireportua 1928an inauguratu zuten.

Hiri barneko mugimenduetarako ondorengo garraio publiko eskaintza dago:
 Jekaterinburgeko metroa: Linea bakarra 9 geltokiekin. 2007an 46,4 milioi bidaiarik erabili zuten.
 Tranbia: 183 milia, 29 linea eta 245 milioi bidaiari ingururekin.
 Autobusa: 45 linea.
 Trolebusa: 19 linea.

Hiri senidetuak 
Jekaterinburg hiri hauekin senidetuta dago:

Erreferentziak

Kanpo estekak 
  Udalaren webgune ofiziala